[{"text_idx": "#000000", "text": "Cyllid ar gyfer prosiectau cydweithredol"}, {"text_idx": "#000001", "text": "Erbyn hyn, mae gan fusnesau bach a chanolig yng Nghymru tan fis Mehefin i gyflwyno eu cynigion am gyllid oddi wrth Lywodraeth Cymru i fanteisio ar Bartneriaethau Trosglwyddo Gwybodaeth."}, {"text_idx": "#000002", "text": "Dysgwch fwy am sut y gall partneriaeth gydweithredol gyda phrifysgol, coleg, sefydliad ymchwil neu ganolfan gatapwlt helpu\u2019ch busnes."}, {"text_idx": "#000003", "text": "Cliciwch yma i ddarganfod mwy"}, {"text_idx": "#000007", "text": "Cyfle i gael cyllid ar gyfer eich syniadau datgarboneiddio arloesol"}, {"text_idx": "#000008", "text": "Gall busnesau cymwys wneud cais am hyd at \u00a350,000 o raglen SMART Cymru, sy\u2019n cael ei hariannu gan yr UE, i edrych ar syniadau datgarboneiddio i weld a ydynt yn rhai dichonol ai peidio."}, {"text_idx": "#000009", "text": "Os yw\u2019ch busnes am ymchwilio i weld a oes modd troi syniadau datgarboneiddio yn gynhyrchion, yn brosesau neu\u2019n wasanaethau newydd, gallwch wneud cais am grant, nad oes angen ei ad-dalu, a fydd yn talu hyd at 70% o'r costau dichonoldeb."}, {"text_idx": "#000011", "text": "Busnesau'n elwa ar arloesedd sy\u2019n cael ei sbarduno gan ddata"}, {"text_idx": "#000012", "text": "Mae'r Cyflymydd, sydd a\u0302\u2019i ganolfan ym Mhrifysgol Caerdydd, yn helpu busnesau bach a chanolig i gymhwyso gwyddor data i\u2019w helpu i gryfhau ac i dyfu."}, {"text_idx": "#000018", "text": "Contractau wedi eu dyfarnu i fusnesau"}, {"text_idx": "#000019", "text": "Ym mis Tachwedd 2020, lansiwyd dwy her SBRI mewn ymateb i her barhaus pandemig Covid-19 \u2013 Her Bywydau Gwell yn Nes at y Cartref a Her Masgiau Wyneb. Cafwyd ymateb gwych i'r galwadau, gydag 83 o brosiectau wedi'u cyflwyno, llawer ohonynt gan gwmni\u0308au o Gymru. Yn dilyn asesiad, dyfarnwyd contractau ar gyfer y ddwy her, gyda pump prosiect yn cael eu datblygu ar gyfer yr Her Bywydau Gwell yn Nes at y Cartref a chwech ar gyfer yr Her Masgiau Wyneb."}, {"text_idx": "#000022", "text": "Mae Llywodraeth Cymru yn gweithio gyda Chyngor Cynghorol Cymru ar Arloesi (IACW) ar ddau brosiect ymchwil i arwain strategaeth arloesi newydd. Bydd hyn yn helpu gyda\u2019r gwaith o gynllunio ar gyfer dyfodol lle mae Cymru yn parhau i groesawu arloesi ym meysydd busnes, addysg, diwydiant ac ar draws ein cymdeithas. Yr ymchwil hon fydd y man cychwyn i Lywodraeth Cymru gynnwys rhanddeiliaid yn y gwaith o ddatblygu\u2019r strategaeth newydd, felly, byddwch yn barod am gyfleoedd i gyfrannu\u2019n hwyrach eleni."}, {"text_idx": "#000024", "text": "Mae Cymru'n croesawu partneriaid o bob rhan o Ewrop yn rownd derfynol cyfres o rith-deithiau dysgu i hyrwyddo arloesedd ac i gynyddu ffyniant. Darllenwch fwy am y Daith Ddysgu yma"}, {"text_idx": "#000025", "text": "Yn ystod cam cyntaf y prosiect cyhoeddwyd y Ddogfen Dysgu Polisi. Mae\u2019r ddogfen yn tynnu sylw at ganlyniadau'r ymarfer Mapio Tiriogaethol Deallus (STM), lle cynhaliodd partneriaid o bob rhan o Ewrop ddiagnosis o'u Strategaethau Arbenigo Craff i baratoi ar gyfer datblygu a Gweithredu Cynlluniau Gweithredu Rhanbarthol yng ngham nesaf y prosiect."}, {"text_idx": "#000035", "text": "Datdanysgrifo \u2022 Rheoli eich dewisiadau \u2022 Gweld yn eich porwr"}, {"text_idx": "#000036", "text": "Gallwch ddiweddaru eich tanysgrifiadau, newid eich cyfrinair neu eich cyfeiriad e-bost, neu ddileu tanysgrifiadau ar unrhyw adeg drwy fewngofnodi i'ch cyfrif."}]